බේරුවල පොලිසිය අසල ගාලු පාරේ පාපැදිවලින් ගමන් කරමින් සිටි තරුණයන් තිදෙනෙකුගෙන් එක් අයෙකුට හදිසියේ වෙඩි වැදීමකින් කළුතර නාගොඩ මහ රෝහලට ඇතුළත් කර ඇත.එසේ තුවාල ලබා ඇත්තේ බේරුවල කරදගොඩ පදිංචි වීරසේකරගේ දොන් හර්ෂන (අවු.19) ක තරුණයෙකි.කළුතර මහ රෝහලේ වෛද්‍යවරුන් ඊයේ (04) මොහුව ශල්‍යකර්මයකට භාජනය කර ඔහුගේ සිරුරෙන් පිස්තෝල උණ්ඩ යැයි සැකකෙරෙන උණ්ඩයක් පිටතට ගෙන ඇති අතර එය පොලිසියට බාරදී තිබේ.මෙම තරුණයාට වෙඩි වැදුණේ කෙසේ දැයි යන්න දැඩි සැකයක් පවතින අතර බේරුවල පොලිසිය ඒ පිළිබඳව පරීක්ෂණ ආරම්භ කොට ඇත.ඒ පිළිබඳ වාර්තාවක් කළුතර කොට්ඨාස භාර පොලිස් අධිකාරිවරයාටද බාරදී ඇත..